Diari Oficial de la Generalitat Valenciana


Sumari del DOGV 3439, del 22-02-1999 (1999/1437)

DECRET 27/1999, de 16 de febrer, del Govern Valencià, pel qual s’atribueixen competències en matèria d’infraccions en l’ordre social i prevenció de riscs laborals a distints òrgans de la Conselleria d’Ocupació, Indústria i Comerç.
--------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/02/16/27/dof/vci/html**

### Dades del document

Número de DOGV
:   3439

Data del DOGV
:   22-02-1999

Secció del DOGV
:   I. DISPOSICIONS GENERALS

Número del document
:   1999/1437


Data del document
:   16-02-1999

Organisme emissor
:   Conselleria d'Ocupació, Indústria i Comerç

Tipus de document
:   Decret

Anàlisi jurídica

 Descriptors 

:   * Conselleria Ocupació, Indústria i Comerç
    * seguretat en el treball
    * competència administrativa
    * legislació
    * sanció administrativa

DECRET 27/1999, de 16 de febrer, del Govern Valencià, pel qual s'atribueixen competències en matèria d'infraccions en l'ordre social i prevenció de riscs laborals a distints òrgans de la Conselleria d'Ocupació, Indústria i Comerç. [1999/X1437]
  
Per mitjà del Decret 40/1996, de 5 de març, el Govern Valencià va atribuir competències en matèria d'infraccions en l'ordre social i prevenció de riscs laborals a distints òrgans de la Conselleria de Treball i Afers Socials.
  
L'assignació de les noves competències efectuada a la Conselleria d'Ocupació, Indústria i Comerç mitjançant el Decret 4/1997, de 26 de febrer, del president de la Generalitat Valenciana, i també aquelles altres assignades per mitjà del Decret 12/1998, de 29 de desembre, del president de la Generalitat Valenciana, com a conseqüència del traspàs mitjançant el Reial Decret 2.673/1998, d'11 de desembre, de la gestió realitzada per l'Institut Nacional d'Ocupació en l'àmbit del treball, l'ocupació i la formació, fa necessari procedir a la modificació del dit Decret 40/1996, a fi d'adequar-lo a l'actual distribució de competències i denominació d'òrgans als quals en correspon l'exercici.
  
En virtut d'això i de conformitat amb allò que s'ha disposat en els articles 35 i 70 de la Llei 5/1983, de 30 de desembre, del Govern Valencià, a proposta del conseller d'Ocupació, Indústria i Comerç, i després de la deliberació prèvia del Govern Valencià, en la reunió del dia 16 de febrer de 1999
  
DECRETE
  
Article 1
  
Les infraccions administratives en matèria de prevenció de riscs laborals seran sancionades:
  
a) Pel cap de l'àrea territorial de Treball competent, fins a 5.000.000 de pessetes.
  
b) Pel director general de Treball, fins a 34.026.870 de pessetes
  
c) Pel conseller d'Ocupació, Indústria i Comerç, fins a 63.207.555 de pessetes.
  
d) Pel Govern Valencià, fins a 423.573.266 de pessetes.
  
Article 2
  
Les infraccions relatives a la intermediació laboral, col·locació i desocupació que siguen competència de la Generalitat Valenciana, i també en qualsevol altra matèria la competència de la qual li siga atribuïda, seran sancionades per:
  
a) El cap del servei territorial d'Intermediació Laboral competent, quan es tracte d'infraccions lleus.
  
b) El director general d'Intermediació Laboral, quan es tracte d'infraccions greus.
  
c) El conseller d'Ocupació, Indústria i Comerç, quan es tracte d'infraccions molt greus.
  
Article 3
  
En les restants infraccions en l'ordre social que siguen competència de la Generalitat Valenciana, les infraccions seran sancionades:
  
a) Pel cap de l'àrea territorial de Treball competent, fins a 1.000.000 de pessetes.
  
b) Pels directors generals competents per raó de la matèria, fins a 5.000.000 de pessetes.
  
c) Pel conseller d'Ocupació, Indústria i Comerç, fins a 94.740.492 de pessetes.
  
d) Pel Govern Valencià, fins a 56.766.213 de pessetes.
  
Article 4
  
El Govern Valencià, quan concórreguen circumstàncies d'excepcional gravetat en les infraccions en matèria de seguretat i salut en el treball, podrà acordar la suspensió de les activitats laborals per un temps determinat o, en cas extrem, el tancament del centre de treball corresponent, sense perjudici, en tot cas, del pagament del salari o de les indemnitzacions que corresponga i de les mesures que puguen arbitrar-se per a garantir-les.
  
DISPOSICIÓ TRANSITÒRIA
  
El present decret serà d'aplicació als procediments sancionadors que estigueren en tràmit en el moment de l'entrada en vigor.
  
DISPOSICIÓ DEROGATÒRIA
  
Queda derogat el Decret 40/1996, de 5 de març, del Govern Valencià, pel qual s'atribueixen competències en l'ordre social i de prevenció de riscs laborals a distints òrgans de la Conselleria de Treball i Afers Socials.
  
DISPOSICIONS FINALS
  
Primera
  
S'autoritza el conseller d'Ocupació, Indústria i Comerç perquè dicte totes les normes que exigisca l'aplicació i el desplegament del present decret.
  
Segona
  
El present decret entrarà en vigor el dia de la seua publicació en el Diari Oficial de la Generalitat Valenciana.
  
València, 16 de febrer de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Ocupació, Indústria i Comerç,


Còpia Permalink ELI